คือว่าผมงงกับที่ว่า หลังจากฉีดวัคซีนแล้ว ร่างกายจะสร้างภูมิคุ้มกันจนสามารถทำลายเชื้อได้ภายใน14วันแล้วเขานับจากฉีดวัคซีนเข็มสุดท้ายไปอีก14วัน หรือหลังจากฉีดวัคซีนครั้งแรกครับ คือตอนนี้ผมฉีดวัคซีนไปครั้งที่3แล้วรอบแรกฉีดเข้าแผลทุกจุดที่โดนกัด พร้อมฉีดที่แขนทั้งสอง รอบที่สองไปฉีด ฉีดเข้าที่ไหล่สองเข็ม รอบที่สามก็ไหล่สองเข็มเช่นกันเหลือรอบสุดท้ายอีกเป็นอาทิตย์ คือตอนนี้ผมมีภูมิคุ้มกันพอรึยังครับ นับจากที่ไปหาเริ่มฉีดวันที่27ที่ผ่านมาจนถึงวันนี้วันที่4 รบกวนใครพอจะทราบช่วยชี้แนะทีครับ
สวัสดีค่ะ หลังจากฉีดวัคซีนป้องกันพิษสุนัขบ้าไปแล้วประมาณ 14 วัน ระดับภูมิคุ้มกันก็จะขึ้นสูงเพียงพอในการป้องกันการเกิดโรคได้ โดยนับจากเข็มแรกที่ได้ฉีดไปค่ะส่วนในครั้งแรกที่ได้ไปฉีดนั้น หากได้ฉีดรอบแผลทุกจุด แสดงว่าแพทย์ได้ฉีดเซรุ่ม (หรืออิมมูโกลบูลิน) ให้ค่ะ ส่วนการฉีดที่ต้นแขน คือวัคซีนค่ะ ทั้งนี้ เซรุ่มจะทำให้ร่างกายมีภูมิคุ้มกันสูงขึ้นทันทีในวันที่ฉีดค่ะ ดังนั้น จึงมีภูมิคุ้มในการป้องกันการเกิดโรคตั้งแต่วันแรกแล้วค่ะ ส่วนการไปฉีดวัคซีนต่อตามกำหนดนัด จะช่วยให้รัะดับภูมิคุ้มกันสูงไปได้นานเป็นปีค่ะ เพราะระยะฟักตัวของโรคพิษสุนัขบ้านั้น อาจนานได้เป็นปีค่ะ